cyanic-selkie/wikianc huggingface dataset:
Herberts Tepfers
Biogrāfija
Pirmā pasaules kara laikā 1916. gada decembrī tika iesaukts Krievijas impērijas armijā. Beidzis Odesas kara skolu un dienējis latviešu strēlnieku pulkā Valmierā. Nokļuvis vācu gūstā. No tā atgriezies 1918. gadā un iestājies studentu rotā. Piedalījies brīvības cīņās. Par varonību 1919. gada 22. marta kaujā pie Bataru mājām Zemgalē apbalvots ar 3. šķiras Lāčpēša Kara ordeni. 1919. gada rudenī bijis Latvijas ārlietu ministra Meierovica adjutants. No 1919. gada 3. decembra Armijas virspavēlnieka štāba komandants. Turpinādams dienestu, vienlaikus studējis Latvijas Universitātes Tautsaimniecības fakultātē, kuru beidzis 1921. gadā. 1924. gada sākumā iecelts par Latvijas kara atašeju Somijā un Igaunijā. 1926. gadā pārgājis civilā darbā. Bijis Armijas Ekonomiskā veikala priekšnieka palīgs.
1944. gadā Tepfers kopā ar ģimeni devās bēgļu gaitās uz Zviedriju, kur dzīvoja Stokholmā līdz mūža galam. Miris 1966. gada 6. martā 73 gadu vecumā.
Ruskulova
Ruskulova, agrāk arī Ruskalava, ir ciems Kārsavas novada Salnavas pagastā. Izvietojies pagasta dienviddaļā pie autoceļa P48 3,5 km no pagasta centra Salnavas, 13 km no novada centra Kārsavas un 290 km no Rīgas. Apdzīvotā vieta izveidojusies ap bijušās Ruskulovas muižas (Ruskuly) centru. Muižas apbūve (kungu māja, parks) ir vietējas nozīmes kultūrvēstures pieminekļi.
Virzas
Virzas ir ciems Andzeļu pagastā, Dagdas novadā. Atrodas 289 km attālumā no Rīgas.
Ciema apkārtnē atrodas ūdenstilpes Oklais ezers, Luknojs , Borauga (arī Dauguļu) ezers.
Bāmijānas lidosta
Bāmijānas lidosta (fa) ir lidosta Afganistānas centrālajā daļā, Bāmijānas vilajeta centrā Bāmijānā. Izmantota galvenokārt kā militārais lidlauks, jo blakus atrodas militārā bāze. Notiek lidsabiedrības Kam Air regulāri pasažieru lidojumi uz Kabulu.
Čikstiņciems
Čikstiņciems, agrāk arī Pumpuri, ir apdzīvota vieta Talsu novada Laucienes pagastā. Izvietojusies pagasta vidusdaļā pie autoceļa P128 2 km no pagasta centra Laucienes, 13 km no novada centra Talsiem un 118 km no Rīgas.
Džordžija O'Kīfa
Džordžija O'Kīfa (en; dzimusi, mirusi ) bija amerikāņu māksliniece.
Tiek saukta par "ASV modernisma māti". Pazīstama ar liela izmēra puķu, Ņujorkas debesskrāpju un Ņūmeksikas ainavas gleznām. Sadarbojusies ar Alfrēdu Stiglicu, ar ko arī bijusi precējusies. Stiglics izstādīja viņas darbus dažādās izstādēs.
2014. gadā O'Kīfas glezna Jimson Weed tika pārdota par 44,4 miljoniem ASV dolāru, kas ir lielākā summa, par kādu pārdota kādas sievietes mākslinieces glezna. Pēc mākslinieces nāves Santafē tika atvērts Džordžijas O'Kīfas muzejs.
Lilienfelds
Lilienfelds (de, no Lilien — 'lilijas' un Feld — 'lauks'; sieviešu dzimtē Lilienfelde) ir vācu cilmes uzvārds. Cilvēki ar šo uzvārdu:
Bangerz
Bangerz ir amerikāņu ierakstu mākslinieces Mailijas Sairusas ceturtais studijas albums, kas tika izdots.
Šis ir mākslinieces pirmais albums pēc Hollywood Records pamešanas. Sairusa albuma ierakstīšanu uzsāka 2012. gadā un nākamajā gadā to pabeidza. Albuma vadošais singls ir 2013. gada jūnijā izdotais We Can't Stop.
Vīri
"Vīri" (en) ir 2022. gada Apvienotās Karalistes un ASV šausmu filma, kuras režisors un scenārija autors ir Alekss Gārlends. Filmā galvenās lomas atveido Džesija Baklija un Rorijs Kinirs.
Brāļi Koeni
Džoels Deivids Koens (en; dzimis ) un Ītans Džese Koens (en; dzimis ), profesionāli pazīstami kā brāļi Koeni, ir amerikāņu kinorežisori, producenti, scenāristi. Viņi ir strādājuši pie tādām filmām kā "Vienkārši asinis" (Blood Simple), "Fārgo" (Fargo), "Lielais Lebovskis" (The Big Lebowski), "O, brāl, kur tu esi?", "Kur sirmgalvjiem nav vietas" (No Country for Old Men), "Īstenā drošsirdība" (True Grit), "Stāsts par Levinu Deivisu" (Inside Llewyn Davis).
Grīnfelds
Grīnfelds (de, Grunfeld vai Gruenfeld, no Grün — 'zaļš' un Feld — 'lauks'; sieviešu dzimtē Grīnfelde) ir vācu cilmes uzvārds. Cilvēki ar šo uzvārdu:
Vīri
"Vīri" pirmizrāde notika ASV. Latvijā filmas pirmizrāde notika. Filma saņēma pārsvarā pozitīvas kritiķu atsauksmes par aktierspēli, toties tās stāstījuma pieeja saņēma kritiku.
Brāļi Koeni
Brāļi Koeni par savu darbu ir saņēmuši vairākas balvas, tai skaitā četras Amerikas Kinoakadēmijas balvas. Pirmā no tām tika iegūta 1996. gadā par labāko oriģinālscenāriju (filma "Fārgo"). Par filmu "Kur sirmgalvjiem nav vietas" (2007) tika iegūtas balvas "Labākais režisors", "Labākais adaptētais scenārijs", balva par labāko filmu (kā producentiem), kā arī Zelta globusa balva par labāko scenāriju.
2013. gadā par filmu "Stāsts par Levinu Deivisu" brāļi Koeni ieguva Kannu kinofestivāla balvu Grand Prize of the Jury.
Karantīna
Karantīna (no vec — 'četrdesmit [diennaktis]') ir cilvēku pārvietošanās un preču kustības aizliegums ar mērķi ierobežot slimību vai kaitēkļu izplatību. To bieži izmanto saistībā ar slimībām, ierobežojot personas, kuras var būt saskārušās ar infekcijas slimībām, bet tām nav apstiprināta medicīniska diagnoze. To bieži izmanto arī kā sinonīmu medicīniskai izolācijai, kas attiecas uz personām, kurām apstiprināta saslimšana ar lipīgu slimību un kuri tāpēc ir izolēti no veselās populācijas daļas.
Vārda izcelsme
Vārda izcelsme tiek saistīta ar praksi, kas tika ieviesta Eiropas ostu pilsētās Melnās nāves pandēmijas laikā. Kuģi netika ielaisti ostās, tie bija janoliek uz enkura ārpus ostas 40 dienas. 1347. gadā venēciešu kontrolētajā Ragusā (mūsdienu Dubrovnika) noteica 30 dienu nošķirtības periodu (trentino) apmeklētājiem no pandēmijas skartajiem rajoniem. Nākamajās desmitgadēs šada prakse izplatījās arī citās pilsētās un tika pagarināta no 30 līdz 40 dienām. Nav zināms, vai ilgāks periods tika noteikts, lai efektīvāk novērstu slimību, vai to pieņēma kā zīmīgu norādi uz Bībeles notikumiem, kas norisinājušies 40 dienas — Lielie plūdi vai Jēzus gavēnis tuksnesī.
Viselova
Viselova ir ciems Biķernieku pagastā, Augšdaugavas novadā. Atrodas 248 km attālumā no Rīgas.
Mise
Mise (la) ir katoļu galvenais dievkalpojums. Tā ir Jēzus Kristus pestīšanas piemiņa. Mise sastāv no ievadrituāliem, vārda liturģijas, eiharistiskās liturģijas un noslēguma ceremonijām. Vārda liturģiju ievada sapulcēšanās un grēku nožēla. Pēc tās seko Dieva vārda uzklausīšana, sprediķis un vispārēja lūgšana. Eiharistisko liturģiju veido maizes un vīna prezentācija, pateicība un konsekrācija, kā arī komūnija.
Filips Buncis
Filips Buncis (dzimis ) ir latviešu hokejists, spēlē uzbrucēja pozīcijā. Kopš 2022. gada Buncis spēlē Slovākijas ekstralīgas komandā HK Nitra. Spēlējis Latvijas jauniešu izlasēs, kā arī pieaugušo izlasē.
No 2011. gada līdz 2014. gadam Buncis spēlēja SK Rīga jauniešu komandās. Vēlāk Buncis pārcēlās uz ASV, kur spēlēja NAHL komandā Džonstaunas "Tomahawks" un NCAA komandā Arizona State Univ. 2020. gadā Buncis pievienojās DEL līgas komandai Krēfeldes "Pinguine", kuru tobrīd trenē latvietis Mihails Svarinskis.
Altajiešu valoda
Altajiešu valoda, agrāk oiratu valoda , ir tjurku saimes valoda, kura galvenokārt izplatīta Altaja Republikā Sibīrijas dienvidrietumos. Kopējais altajiešu valodas pratēju skaits tiek lēsts ap 57 tūkstošiem.
Dienvidaltajiešu un ziemeļaltajiešu izlokšņu grupas reizēm uzskata par atsevišķām valodām. Literārās valodas pamatā ir dienvidaltajiešu izloksne.
1902. gada Šamahi zemestrīce
1902. gada Šamahi zemestrīce bija aptuveni 6,9 magnitūdas spēcīga zemestrīce, kuras epicentrs atradās netālu no Šamahi (Šemahas) pilsētas toreizējā Baku guberņā Krievijas Impērijā. Dažādi avoti min no 2000 līdz vairāk nekā 3000 bojā gājušo, pilsēta bija sagrauta, tāpat kā 42 gadus pirms tam notikušās zemestrīces laikā. Zemestrīce notika 1902. gada 31. janvārī (13. februārī pēc jaunā stila). Tā bija stiprākā un pēdējā 9 zemestrīču sērijā, kas satricināja pilsētu 1806.-1902. gadā.
Epicentra nelielā dziļuma (ap 15 km) dēļ postījumi bija stipri, bet notika tikai šaurā apgabalā ap to; pēc Merkalli skalas, postījumi epicentra apkaimē sasniedza 9 balles no 12. Pilsētā un apkaimē sagruva vairāk nekā 7000 māju, tai skaitā ap 4000 no 5000 mājām pilsētā; inženieri un zinātnieki 1902.-1903. gadā ziņoja, ka galvenie lielo postījumu iemesli bijuši Šamahi ēku atrašanās uz nestabilas grunts un celtniecības zemā kvalitāte. Vietējo iedzīvotāju parastās slikti mūrētās celtnes ar smagiem jumtiem sabruka viegli un ar smagākām sekām, kamēr pilsētas krievu apdzīvotajā daļā daudzas koka mājas noturējās pret zemes līgošanos. Taču aukstās dienas dēļ no daudzajām iekurtajām krāsnīm sākās ugunsgrēki. Glābšanas darbiem traucēja pēcgrūdieni, un tie tika pārtraukti pārāk ātri: vēlāk zem drupām tika atrasti paglābušies cilvēki, kuri tur nomira bada nāvē.
Zemestrīce tiek uzskatīta par vienu no postošākajām Azerbaidžānas vēsturē; ap 20 000 cilvēku ziemā palika bez pajumtes. Bez pilsētas vēl bija cietušas ēkas 126 apdzīvotās vietās Šamahi apriņķī. Zinātnieki, konkrēti 1859. gada zemestrīces rajonu apsekojušais vācu ģeologs Hermanis Ābiks, jau labu laiku pirms šīs zemestrīces, redzot to biežo atkārtošanos šajā rajonā, bija aicinājuši iedzīvotājus pārcelties uz citiem rajoniem, tomēr tie izvēlējās palikt ierastajā vietā un pilsēta vienmēr tika atjaunota. Pieraduma dēļ pie zemestrīcēm neradās uztraukums arī tad, kad pirms zemestrīces no rīta notika vairāki viegli grūdieni, līdz pieci stipri grūdieni nesagrāva pilsētu. Sagruva vai smagi cieta vairākas agrākās zemestrīces izturējušas vēsturiskas celtnes, tai skaitā 900 gadus vecā Džimes mošeja.
Zemestrīce izraisīja Gizdekbozdega dubļu vulkāna izvirdumu netālajā Abšeronas pussalā. Izvirduma dēļ bojā gāja 6 gani un ap 2000 lopu.
Zane Mellupe
Biogrāfija
Dzimusi 1981. gadā Rīgā, Zane Mellupe pavadīja tajā savu bērnību un jaunību. Līdzās fotogrāfijas studijām viņa apguva ķīniešu valodu un sinoloģiju Latvijas Universitātē. 2000. gadā Mellupe devās uz Ķīnu. Pēc teātra režijas studiju pabeigšanas Šanhajas Teātra Akadēmijā un bakalaura grāda iegūšanas ķīniešu valodā un literatūrā Šanhajas Skolotāju universitātē 2004. gadā, viņa pārcēlās uz Londonu, kur ieguva maģistra grādu foto žurnālistikā un dokumentālajā fotogrāfijā Mākslas Universitātē 2007. gadā.
Pēc studiju beigām Londonā viņa 2007. gadā atgriezās Šanhajā, kur strādāja Island6 mākslas centrā, kļūstot par tā radošo direktori 2009. gadā. Strādājot Island6 no 2007. līdz 2010. gadam, viņa kopīgi ar Tomā Šarverjā (Thomas Charvériat) dibināja Liu Dao mākslas kolektīvu. Viņas panākumi, esot latviešu māksliniecei, kas strādā Šanhajā, vairoja viņas popularitāti arī Latvijā, izraisot publikācijas Latvijas un Baltijas vizuālās mākslas žurnālos, piemēram, Foto kvartāls un Studijā, kā arī ArtTerritory.
Gagiks Carukjans
Gagigs Carukjans (hy), dzimis 1956. gada 25. novembrī, Armēnijā, ir armēņu izcelsmes uzņēmējs un politiķis, partijas Plaukstošā Armēnija (Բարգավաճ Հայաստան կուսակցություն) dibinātājs un vadītājs. G. Carukjans ir zināms kā viens no bagātākajiem cilvēkiem Armēnijā, medijos plaši dēvēts arī par oligarhu.
Džons Keils
Džons Keils (en, dzimis ) ir Velsas mūziķis, komponists, dziesmu autors un producents, viens no eksperimentālā roka grupas The Velvet Underground sākotnējiem dalībniekiem.
Gagiks Carukjans
Aktivitātes Latvijā
2011. gada decembrī G. Carukjana uzņēmējdarbību pārvaldošais koncerns Multi Group iegādājās toreizējo viesnīcu Rīga (tagad - Grand Hotel Kempinski Riga) no tās līdzšinējā īpašnieka, ātro kredītu grupas Soho Group vadītāja Venjamina Gureviča. Darījuma summa publiski netika atklāta, taču zināms, ka 2009. gadā V. Gurevičs to vēlējās pārdot par 71 miljonu eiro. Darījumu konsultēja Jānim Zelmenim un Vitai Libertei piederošais zvērināts advokātu birojs BDO Zelmenis&Liberte (tagad - BDO Latvia), kas pārstāv starptautisko uzņēmumu tīklu BDO.
Zane Mellupe
Konceptuālā māksla
Kā konceptuālā māksliniece Zane Mellupe galvenokārt strādā fotogrāfijā, kur viņa dekonstruē izplatītos priekšstatus par fotogrāfiju, paplašinot tos gan konceptuāli, gan strādājot ar medija materialitāti. Savu māksliniecisko darbību Zane Mellupe formulē kā „domāšanu attēlos”. Viņas instalācijas un jaukto tehniku fotogrāfija atklāj apslēptas interpretāciju iespējas. Savā darbā viņa izmanto attēlu, priekšmetu un ķermeni.
Džons Keils
Keils ir darbojies ne vien rokmūzikā, bet arī komponējis arī cita veida mūziku, tai skaitā drone un klasisko mūziku. Pēc tam, kad Keils 1968. gadā atstāja grupu The Velvet Underground, viņš izdeva aptuveni 30 albumu. Viens no atpazīstamākajiem Keila vēlākajiem darbiem ir albums Paris 1919, viņa kaverversija Leonarda Koena dziesmai Hallelujah un 1970. gada Island Records albumu triloģija: Fear, Slow Dazzle un Helen of Troy.
Zane Mellupe
Sociālā māksla
Līdzās konceptuālajai mākslai būtisku vietu Zanes Mellupes darbībā ieņem sociāli orientēti projekti, pilsētas atjaunošana un dokumentālie pētījumi. Strādājot Liu Dao, viņa sāka pētīt, kā māksla var iesaistīties pilsētvides atjaunošanā. 2010. gadā viņa izveidoja "Yongkang Mākslas ielu", bijušo tirgus ielu pārvēršot par mākslas ielu, iesaistot vietējos iedzīvotājus sociālu tēmu apspriešanā un, izmantojot tukšas ēkas pilsētā kā improvizētas izstāžu telpas, padarīja graustus par apmeklētām mākslas telpām. Šo projektu, viesojoties Ķīnā, apmeklēja arī toreizējais Latvijas Valsts prezidents Valdis Zatlers. 2014. gadā Mellupe ieguva piekļuvi valsts slimnīcas telpām Šanhajā un, strādājot kopā ar Šanhajas Čangninas rajona izpilddirekciju, pārvērta to par „Kopienas slimnīcu”, telpu, kurā sociālos un veselības jautājumus var pētīt caur mākslu. . Šis projekts ir daļa no plašākas programmas, lai atjaunotu šo apkaimi. Kopienas slimnīcas projektu atbalstīja arī ES, kā daļu no programmas, kas atzīmē 40 gadus diplomātiskajām attiecībām starp Ķīnu un Eiropas Savienību. 2015. gadā Zane Mellupe veidoja izstādi, kas papildināja konferenci par ilgtspējīgu pilsētvides atjaunošanu.
Džons Keils
Keils kā grupas The Velvet Underground dalībnieks 1996. gadā tika iekļauts Rokenrola slavas zālē. 2010. gadā viņš saņēma Britu Impērijas ordeni.
Zane Mellupe
Bibliogrāfija
Par Yongkang Mākslas ielu tika rakstīts Konstantins Book. Nacionālā Latvijas fotogrāfijas gadagrāmata atzinusi Zani Mellupi par vienu no nozīmīgākajiem jaunajiem latviešu fotogrāfiem un viņa ir iekļauta 2015. gada gadagrāmatā.
Jānis Tirzītis
Jānis Tirzītis (1896-1951) bija latviešu virsnieks un agronoms, Lauksaimniecības kameras Lauksaimniecības tautas augstskolas pārzinis. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1896. gada 13. septembrī Liezeres pagasta Dzirkstu mājās. Mācījās Rīgas Lauksaimniecības centrālbiedrības lauksaimniecības skolā Priekuļos (beidza 1915). Pirmā pasaules kara laikā 1915. gadā iesaukts Krievijas impērijas armijā, dienēja 172. kājnieku rezerves pulkā un 12. ķīmiskās komandas meteoroloģiskajā stacijā, demobilizējās 1918. gada janvārī.
Latvijas brīvības cīņu laikā iestājās Vidzemes "zaļajā" partizānu armijā un piedalījās kaujās pret lieliniekiem, izcēlās kaujā pie Mēdzūlas 1919. gada 14. maijā. Atsevišķā izlūku bataljona, vēlāk 2. Ventspils kājnieku pulka sastāvā piedalījās kaujās bermontiešiem, bija leitnants, velosipēdistu rotas komandieris (1919). Piedalījās Latgales atbrīvošanas kaujās (1920).
1920. gada beigās atvaļināts no armijas, studēja Latvijas Universitātes Lauksaimniecības fakultātē (beidza 1927). Bija 7. Valkas aizsargu pulka rotas komandieris un agronoms Ērģemē, saimniekoja savā jaunsaimniecībā Liezeres pagastā. Lauksaimniecības kameras biškopības un dārzkopības nodaļas vadītājs un Lauksaimniecības tautas augstskolas pārzinis.
Göztepe S.K.
Göztepe S.K. ir Turcijas sporta klubs no Izmiras. Klubs ir dibināts 1925. gadā. Pazīstams ar profesionālo futbola komandu, kas pašlaik spēlē Turcijas Superlīgā. Mājas spēles aizvada Bornovas stadionā, kura ietilpība ir 9138 skatītāju vietas. Kluba futbolisti ir divas reizes (1969. un 1970. gadā) izcīnījuši Turcijas kausu. 1950. gadā komanda uzvarēja Turcijas čempionātā.
Kārpcūkas
Kārpcūkas (Phacochoerus) ir cūku dzimtas (Suidae) ģints, kurā apvienotas 2 savvaļas cūku sugas un kuras sastopamas Subsahāras Āfrikā. Tās mājo atklātās un daļēji atklātās vidēs, ļoti sausus reģionus ieskaitot.
Sistemātikas izmaiņas
Nesenā pagātnē abas kārpcūku sugas tika sistematizētas kā viena suga — Phacochoerus aethiopicus. Ģenētisko pētījumu rezultātu ietekmē tika veikta sistemātikas revīzija: vecāko zinātnisko nosaukumu mūsdienās lieto tuksneša kārpcūkas apzīmēšanai, bet biežāk sastopamajai sugai, kuru sauc vienkārši par kārpcūku, dots nosaukums Phacochoerus africanus.
Kopīgās iezīmes
Kārpcūkas ir liela auguma, spēcīgas cūkas. Tēviņi ir lielāki un smagāki nekā mātītes. Abas sugas ir apmēram vienādi lielas, tomēr parastā kārpcūka ir nedaudz lielāka. Tās lielāko īpatņu ķermeņa garums ir 150 cm, svars 150 kg. Tuksneša kārpcūkas lielāko īpatņu ķermeņa garums ir 145 cm, svars 130 kg.
Lai arī abu sugu kārpcūkas klāj ass, spurains matojums, tomēr tas ir retināts un tam cauri spīd āda. Biezāks matojums ir uz muguras, pakauša un vaigiem, kā arī astes galā ir kupls pušķis. Kā jau dzīvnieka nosaukums norāda, šīs ģints cūkām ir kārpas, kas aug uz sejas. Īpaši lielas un izteiksmīgas kārpas ir tēviņiem, kuriem ir arī iespaidīgi ilkņi, sasniedzot 63,5 cm garumu. Mātītēm ilkņi ir mazāki. Kārpcūkas galvenokārt ir zālēdāji, bet pie izdevības tās barojas arī ar nelieliem dzīvniekiem.
Artūrs Zeiss-Inkvarts
Artūrs Zeiss-Inkvarts (de, dzimis, miris ) bija austriešu izcelsmes vācu Trešā reiha laika politiķis.
Dzīvesgājums
Dzimis Čehijā, skolas direktora ģimenē. No 1934. gada darbojās Šušniga Austrijas valdībā. 1938. gada februārī vācu draudu rezultātā Šušnigs iecēla Zeisu-Inkvartu par Austrijas iekšlietu ministru. Divas dienas pirms Austrijas anšlusa no 1938. gada 11. marta līdz 13. martam pildīja Austrijas kanclera pienākumus un parakstīja likumu par Austrijas iekļaušanu Vācijā. Otrā pasaules kara laikā kā Hansa Franka vietnieks darbojās Ģenerālgubernatūrā, no 1940. gada maija veica Nīderlandes reihskomisāra pienākumus. Nirnbergas procesā atzīts par vainīgu noziegumos pret cilvēci un sodīts ar nāvi.
Zreņanina
Zreņanina (sr, ) jeb Naģbečkereka (hu) ir pilsēta Serbijā, Vojvodinā. Zreņanina ir Vidusbanatas apgabala administratīvais centrs. Zreņanina atrodas Tisas kreisajā, netālu no tās ietekas Donavā. 2011. gadā pilsētā dzīvoja 76,5 tūkstoši iedzīvotāju. Kopā ar apkārtnes apdzīvotajām vietām Zreņanina veido Zreņaninas pilsētas pašvaldību, kurā dzīvoja 123,4 tūkstoši iedzīvotāju.
Biķernieki (Seces pagasts)
Biķernieki ir ciems Aizkraukles novada Seces pagastā. Atrodas pagasta ziemeļu daļā 4 km no pagasta centra Seces, 17 km no novada centra Aizkraukles un 85 km no Rīgas.
Dublinas grāfiste
Dublinas grāfiste (en, ga) ir grāfiste Īrijā, Lenseras provincē. Dublinas grāfistes pārvaldes centrs atrodas Dublinā. Grāfiste ir sadalīta Dublinas pilsētā, Danliera-Ratdaunas, Fingalas un Dienviddublinas vietējās pārvaldes grāfistēs. Dublinas grāfiste ir lielākā Īrijā pēc iedzīvotāju skaita, grāfistē dzīvoja 1 450 701 iedzīvotājs.
Serbu Republika
Serbu Republika ir valstisks veidojums Bosnijas un Hercegovinas teritorijā, kas izveidojās pēc Deitonas miera līguma parakstīšanas. Galvaspilsēta — Baņa Luka. Teritorijas platība ir 25 053 km2. Iedzīvotāji — 1 439 673 (88% — serbi, 8% — bosnieši un 4% – horvāti). Naudas vienība Bosnijas konvertējamā marka.
Vēsture
1991. gada oktobrī, pēc tam kad Bosnijas un Hercegovinas parlaments bija pieņēmis suverenitātes memorandu, serbu deputāti izveidoja atsevišķu parlamentu. 1992. gada 29. februārī—1. martā Bosnijā un Hercegovinā notika referendums, kurā piedalījās 64% republikas balsstiesīgo iedzīvotāju (serbi to boikotēja), no kuriem 98% nobalsoja par neatkarību. 3. martā Bosnija un Hercegovina pasludināja neatkarību. 7. aprīlī serbu apdzīvotās Bosnijas un Hercegovinas teritorijas pasludināja izstāšanos no Bosnijas un Hercegovinas.
Tas izraisīja Bosnijas karu, kurā Bosnijas serbus militāri atbalstīja Dienvidslāvijas Federatīvā Republika. 1995. gada augustā konfliktā iesaistījās NATO gaisa spēki, bombardējot Bosnijas serbu armijas pozīcijas, kas piespieda serbus uzsākt miera sarunas. Gada nogalē tika noslēgta Deitonas vienošanās, saskaņā ar kuru Bosnijas un Hercegovinas sastāvā tika izveidotas divas autonomas teritorijas — Bosnijas un Hercegovinas Federācija un Serbu Republika.
Šarls Martī
Šarls Luijs Martī (fr; dzimis, miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Primožs Rogličs
Primožs Rogličs (sl; dzimis Trbovljē) ir Slovēnijas šosejas riteņbraucējs, šobrīd pārstāv  komandu.
Karjera
Startējot 2016. gada Giro d'Italia atklāšanas posma individuālajā braucienā viņš, pirms tā nebūdams pieskaitīts favorītiem, izcīnīja otro vietu, būdams sekundes simtdaļu lēnāks par uzvarētāju Tomu Dimulēnu. Viņš uzvarēja sacensību devītajā posmā, kas arī bija individuālais brauciens.
2018. gada aprīlī Rogličs uzvarēja Basku Zemes tūres kopvērtējumā, uzvarot arī šo daudzdienu sacensību individuālajā braucienā. Aprīļa beigās Rogličs uzvarēja arī Tour de Romandie kopvērtējumā.
2019. gada martā uzvarēja 2019. gada UAE Tour kopvērtējumā, vienā no posmiem un kopā ar komandu arī pirmā posma komandu braucienā. Rogličs uzvarēja arī savu nākamo sacensību — Tirreno—Adriatico — kopvērtējumā. Maijā Rogličs otro gadu pēc kārtas uzvarēja Tour de Romandie kopvērtējumā, uzvarot arī trijos no sešiem sacensību posmiem. Komanda viņu iekļāva sastāvā startam Giro d'Italia, kur viņš tika uzskatīts par vienu no pretendentiem uz uzvaru kopvērtējumā. Sacensību noslēgumā Rogličs ieņēma trešo vietu un uzvarēja divos posmos.
2019. gada Vuelta a España Rogličs uzvarēja sacensību 10. posmā, pēc kura pārņēma vadību kopvērtējumā, ko noturēja līdz sacensību finišam. Rogličs uzvarēja arī punktu klasifikācijas kopvērtējumā.
Sezonas beigās Rogličs uzvarēja Giro dell'Emilia un Tre Valli Varesine viendienas sacensībās.
2020. gada Tour de France Rogličs uzvarēja sacensību ceturtajā posmā. Būdams favorīta lomā un līdera pozīcijā pimrs 20. posma, Rogličs tomēr kopvērtējumā finišēja otrais, piekāpjoties savam tautietim Tadejam Pogačaram.
Slokas apgabals
Slokas apgabals jeb Slokas novads bija Kurzemes un Zemgales hercogistes daļa tagadējās Jūrmalas pilsētas teritorijā, ko 1783. gadā Krievijas impērijas ķeizariene Katrīna II piespieda atdalīt no hercogvalsts un pievienot Rīgas guberņai, izveidojot Slokas draudzes novadu.
Primožs Rogličs
Karjera
2020. gada 4. oktobrī Rogličs uzvarēja Ljēža—Bastoņa—Ljēža viendienas sacensībās, gūstot savu pirmo uzvaru klasiku pieminekļos. Sezonas beigās Rogličs saņēma Vélo d'Or apbalvojumu kā gada labākais riteņbraucējs.
Slokas apgabals
Vēsture
Izveidojot Livonijas konfederāciju, 1255. gadā Lielupes lejteces kreiso krastu ieguva Livonijas ordenis. Pēc Livonijas kara tas tika iekļauts Kurzemes un Zemgales hercogistes teritorijā. Poļu-zviedru kara laikā šo teritoriju ieņēma zviedru karaspēks, pie Slokas 1605.-1608. gadā tika uzcelti nocietinājumi.
Saskaņā ar 1630. gada 7./17. jūnijā noslēgto robežlīgumu starp Kurzemi un Zviedriju, zviedri ieguva visu zemes joslu starp Lielupi un jūru no Daugavgrīvas līdz vietai, kur pie Slokas upes bija uzcelta Slokas skansts un dzirnavas. No turienes robeža virzījās augšpus līdz apvidum, kur Kauguru ciems robežojās ar Tukuma pilskunga iecirkņa ciemiem, un tālāk uz leju līdz jūrai.
Tomēr hercogam Jēkabam izdevās paturēt tiesības uz Slokas un Bulduru muižām, un Kurzemes–Zviedrijas robeža gāja gar hercoga Bulduru un zviedru valdībai piederošās Buļļu muižas robežu. Apgabalā, uz kuru zviedri pretendēja, tiem atļāva cirst malku jaunierīkotās Daugavgrīvas skansts vajadzībām. Kurzemes un Zemgales hercogistes saimnieciskā uzplaukuma periodā hercogs Jēkabs vēlējās izveidot ar Rīgu konkurējošu eksporta ostu Slokā, kur tika izveidotas stikla fabrikas un vara ceplis. Viņš pavēlēja izbūvēt kanālu, kas savienotu Slokas ostu pie Lielupes ar Baltijas jūru pa tagadējo Vecslocenes upīti un Slokas ezeru līdz Lapmežciemam, tādējādi nodrošinot kuģu ceļu no Jelgavas līdz jūrai. Dažādu iemeslu dēļ tas netika paveikts. 1660. gadā starp Poliju–Lietuvu un Zviedriju noslēdza Olivas miera līgumu, pēc kura Slokas apgabals pienācās hercogam.
Hercogs Pēteris Bīrons Krievijas ķeizarienes Katrīnas II politiskā spiediena ietekmē bija spiests piekrist virzīt visu hercogistes ārējo tirdzniecību caur Rīgu un 1783. gada 10. maijā apstiprināja Slokas apgabala atdalīšanu no Kurzemes un Zemgales hercogistes un pievienošanu Krievijas impērijas Rīgas guberņai.
Bandeamīras nacionālais parks
Bandeamīras nacionālais parks ir 2009. gadā izveidots nacionālais parks Afganistānas Bāmijānas vilajetā.
Parka teritorijā atrodas seši kalnu ezeri, kas atdalīti ar dabīgiem travertīna aizsprostiem. Ezeri atrodas Hindukuša kalnos apmēram 3000 metru augstumā. Ezeri ir Balhas upes sākums. Dažkārt apvidus tiek dēvēts par Afganistānas Lielo kanjonu.
Nacionālais parks ir svarīga putnu dzīvesvieta. Šeit sastopami Himalaju sniegirbe (Tetraogallus himalayensis), tievknābja cīrulis (Calandrella acutirostris), sniega kalnzvirbulis (Montifringilla nivalis), Afganistānas sniedze (Pyrgilauda theresae), sārtspārnu ķeģis (Rhodopechys sanguineus) un citas putnu sugas.
Griķi (Inčukalna pagasts)
Iedzīvotāju skaita izmaiņas
Esošajās robežās, pēc CSB datiem.
Naumki
Naumki ir ciems Zilupes novada Zaļesjes pagastā. Izvietojies pagasta centrālajā daļā 4,7 km no pagasta centra Zaļesjes, 6,4 km no novada centra Zilupes un 305,6 km no Rīgas.
Apdzīvotā vieta izvietojusies nomaļus no valsts nozīmes autoceļiem.
Naumkos atrodas valsts nozīmes arheoloģijas piemineklis — Naumku pilskalns (Šibeņica).
Patriks Sveizijs
Patriks Veins Sveizijs (en; dzimis , miris ) bija amerikāņu aktieris, dejotājs, dziedātājs un dziesmu autors.
Viņš ir pazīstams ar lomām tādās filmās kā "Spoks" (Ghost), "Netīrās dejas" (Dirty Dancing), "Donijs Darko", "Lūzuma punkts". 1991. gadā žurnāls People viņu nosauca par seksīgāko dzīvo cilvēku. Patrika Sveizija aktiera karjera ilga vairāk nekā 30 gadus. Aktieris trīs reizes nominēts Zelta globusa balvai. 1997. gadā viņam piešķirta zvaigzne Holivudas Slavas alejā.
2008. gadā aktierim diagnosticēja aizkuņģa dziedzera vēzi. Patriks Sveizijs nomira 2009. gada septembrī.
Dzimtu ģerboņi Latvijā
Dzimtu ģerboņi Latvijā. Latvijas Republikas Ģerboņu likums paredz, ka ne tikai valsts, novadi, pašvaldības un pilsētas var reģistrēt ģerboņus. Arī fiziskas personas ir tiesīgas reģistrēt dzimtu ģerboņus.
Dzimtu ģerboņus reģistrē LR Kultūras ministrija, ja tiek saņemts Heraldikas komisijas lēmums par ģerboņa atbilstību heraldiskajām prasībām.
Latvijā pastāv divu veidu dzimtu ģerboņi - dzimtas ģerbonis (vispārējs) un sieviešu ģerbonis. Šobrīd Latvijā ir reģistrēti ap 130 ģerboņiem, no kuriem, 4 ir sieviešu ģerboņi.
Bozova
Bozova (ltg), agrāk arī Bozauka, ir ciems Kārsavas novada Malnavas pagastā. Izvietojies pagasta ziemeļrietumu daļā pie Kārsavas—Daugavpils dzelzceļa un autoceļa V503 6,5 km no pagasta centra Malnavas, 3,5 km no novada centra Kārsavas un 281 km no Rīgas. Bozovā atrodas bibliotēka, Kārsavas dzelzceļa stacija, II kategorijas dzelzceļa robežkontroles punkts. Apdzīvotā vieta izveidojusies pie dzelzceļa stacijas, iekļaujot arī kādreizējo Kārsavas stacijas ciemu. Bozovas kapsētā atrodas piemineklis neatkarības cīņās kritušajiem (1928, autors P. Pavlovs).
Viši
Viši ir ciems Stoļerovas pagastā, Rēzeknes novadā. Atrodas 268 km attālumā no Rīgas.
Timotijs Spols
Timotijs Leonards Spols (en; dzimis ) ir angļu teātra un kinoaktieris. Atpazīstamību ieguva ar lomu 1983. gada britu seriālā Auf Wiedersehen, Pet. Pazīstams ar lomām Maika Lī 1996. gada filmā Secrets & Lies, Harija Potera filmās, Tima Bērtona 2007. gada filmā "Svīnijs Tods: Flītstrītas dēmoniskais bārddzinis" (Sweeney Todd: The Demon Barber of Fleet Street), kā arī Toma Hūpera 2010. gada filmā "Karaļa runa".
Podavaļina
Podavaļina (arī Podovaļina) ir ciems Zilupes novada Zaļesjes pagastā. Izvietojies pagasta dienvidu daļā 3,1 km no pagasta centra Zaļesjes, 9,6 km no novada centra Zilupes un 308,8 km no Rīgas.
Apdzīvotā vieta izvietojusies nomaļus no valsts nozīmes autoceļiem, pie Verbovkas upes.
Nīlī
Nīlī (prs) ir apdzīvota vieta Afganistānas centrālajā daļā, Dājkondī vilajeta centrs. Atrodas 2022 metrus virs jūras līmeņa, grūti sasniedzamā reģionā. Nīlī iedzīvotāji galvenokārt ir hazareji. 2008. gadā Uzra Džafari kļuva par pirmo sievieti mūsdienu Afganistānas vēsturē, kas ieņēma pilsētas mēra amatu.
Ādmināni
Ādmināni ir ciems Jēkabpils novada Salas pagastā. Atrodas pagasta ziemeļos 9,2 km no pagasta centra Salas, 7,5 km no novada centra Jēkabpils un 136,5 km no Rīgas.
Apdzīvotā vieta atrodas nomaļus no valsts autoceļiem, Daugavas kreisajā krastā Sakas salas ziemeļos.
Daudzgadīgi augi
Daudzgadīgie augi spēj sasniegt lielu vecumu. Vecākie Latvijas ozoli ir Glika ozoli Alūksnē — vairāk nekā 320 gadus veci. Pasaulē ir sastopami pat 2000 gadus seni ozoli.
Veidi
Ir nodalāmi vairāki daudzgadīgo augu veidi, atkarībā no to dzīves cikliem:
Jānis Opincāns
Jānis Opincāns (dzimis, miris 1973. gadā) bija latgaliešu literāts un politiķis. Pazīstams arī ar pseidonīmu Mycānu Jōņs. Bijis 2. un 3. Saeimas deputāts.
Dzīvesgājums
Jānis Opincāns piedzima Bērzgales pagasta Micānu ciemā zemnieka Jāņa Opincāna ģimenē. Agrā jaunībā devās uz Pēterburgu, kur jau kādu laiku dzīvoja viņa brālis. 1917. gadā absolvēja Petrogradas Ņevas komercskolu un sāka studēt tieslietas Petrogradas Universitātē, bet studijas nepabeidza. Kopā ar Vladislavu Zeimaļi (1898–1938) un Jōni Zvīdru (1895–1920) izdeva žurnālu "Gunkurs". 1919. gadā Latvijas brīvības cīņu laikā atgriezās dzimtenē, kopā ar V. Zeimaļi, J. Zvīdru un Ādolfu Zarkeviču (1897–1963) darbojās Rēzeknē iznākošā komunistu laikraksta "Taisniba" redakcijā. Darbojies arī kara revolucionārajā tribunālā, kopā ar Sarkano armiju aizbēga uz Padomju Krieviju, kur dibināja literāri politisko un zinātnisko žurnālu latgaliešu rakstu valodā "Lismia".
1921. gadā atgriezās Latvijā un sāka studijas Latvijas Universitātes Filoloģijas un filozofijas fakultātes Filozofijas nodaļā, bet 1926. gadā pārgāja uz Tautsaimniecības un juridisko zinātņu fakultāti. 1923. gadā kopā ar domubiedriem dibināja žurnālu "Reits", rakstīja arī dažādus literārus tekstus, 1923. gadā Rēzeknes tipogrāfija "Gromota" iespieda viņa lugu "Dzeiwes reits".
1925. gadā ievēlēts 2. Saeimā no Latvijas Sociāldemokrātiskās strādnieku partijas (LSDSP) saraksta. No partijas atšķēlās un izveidoja Latgales Sociāldemokrātisko strādnieku un zemnieku partiju un tās frakciju Saeimā. No tās saraksta 1928. gadā ievēlēts 3. Saeimā. Nepiedienīgās uzvedības dēļ laikraksti J. Opincānam veltīja tādus epitetus kā "deputāts-žūpa", "alkoholiķis", "skandālists", "avantūrists", "piedzīvojumu meklētājs", "parazīts" u.c. 1931. gada februārī viņš piekāva savu civilsievu Teklu Solimu (1898–?), kuru pēc incidenta nogādāja slimnīcā.
1931. gadā par Saeimas sēdes traucēšanu, "kunga prātā" esošajam Latgales tautas kalpam nācās parlamenta namu pamest kārtībsargu pavadībā, 4. Saeimā viņš ievēlēts netika. 1934. gada 23. jūlijā tiesa viņam piesprieda sešu mēnešu cietumsodu. Vēlāk strādāja par mežsaimniecības grāmatvedi Jelgavā, Strenčos un Kārsavā. Pēc Otrā pasaules kara J. Opincāns 1950. gados strādāja par galveno grāmatvedi Ludzas rajona kolhozā "Kutuzovs".
Miris 1973. gadā Ludzas rajona Mežvidu ciemā. Apglabāts Sila kapos.
Džovanni Džustiniani
Džovanni Džustiniani Longo (gr, la; dzimis 1418. gadā, miris 1453. gada 1. jūnijā) bija dženoviešu pulkvedis Bizantijas impērijas dienestā. Vadījis Konstantinopoles aizstāvēšanu pret Osmaņu impēriju 1453. gadā. Zināms kā spējīgs karavadonis, kura drosme un personīgā harisma ļāva bizantiešiem salīdzinoši ilgi un veiksmīgi pretoties osmaņu uzbrukumam.
Dzimis Dženovā, ļoti ietekmīgā un bagātā ģimenē. Izvēlējies militāro karjeru un dienējis Bizantijas impērijas dienestā. 1453. gada sākumā pats pēc savas iniciatīvas un par saviem līdzekļiem tobrīd Dženovai piederošajā Hijas salā saformējis 700 profesionālu dženoviešu un grieķu karavīru lielu vienību un to nogādājis Konstantinopolē. Pēc ierašanās pilsētā Bizantijas imperators Konstantīns XI iecēla viņu par Bizantijas sauszemes spēku komandieri. 1453. gada 6. aprīlī sākās Osmaņu impērijas uzbrukums pilsētai. Sākotnējie osmaņu uzbrukumi noritēja no jūras puses. No sauszemes tika veikta artilērijas apšaude ar liela kalibra lielgabaliem, kuras mērķis bija sagraut spēcīgos pilsētas nocietinājumus. Džustiniani meistarīgi spēja novērst dženoviešu, venēciešu un grieķu savstarpējos strīdus un mobilizēt viņus pilsētas nocietinājumu nemitīgam remontam. Ņemot vērā osmaņu lielgabalu lēno pārlādēšanas ātrumu, šāda taktika izrādījās efektīva.
1453. gada 29. maijā Osmaņu impērijas sultāns Mehmeds II uzsāka galveno sauszemes uzbrukumu pilsētai. Neskatoties uz vairākkārtējo osmaņu skaitlisko pārsvaru, Džustiniani komandētie bizantieši spēja atsist pirmos divus osmaņu uzbrukumus. Trešajā uzbrukumā devās osmaņu elites karaspēks — Janičaru korpuss. Ar lielām pūlēm aizstāvjiem izdevās atsist arī šo uzbrukumu, bet cīņā Džustiniani tika smagi ievainots. Tā rezultātā viņš bija spiests pamest savu posteni uz pilsētas aizsargmūra un tika evakuēts uz pilsētu. Redzot dženoviešu atkāpšanos, pārējo pilsētas aizstāvju morāle strauji kritās. Osmaņi izmantoja šo situāciju, nākamā uzbrukuma laikā salauza aizstāvju pretestību un ieņēma pilsētu.
Dženoviešiem izdevās nogādāt ievainoto Džustiniani uz kuģa un izlauzties cauri osmaņu jūras blokādei. Tomēr nākamajā dienā Džovanni Džustiniani uz kuģa no gūtā ievainojuma nomira. Viņš tika apbedīts Hijas salā, Svētā Dominika baznīcā.
Terenss Manns
Terenss Stenlijs Manns (en; dzimis Ņujorkā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2023. gadā pārstāv Nacionālās basketbola asociācijas (NBA) klubu Losandželosas "Clippers", kurā aizvadījis visu savu karjeru.
T. Manns ir dzimis Ņujorkā, Bruklinā, bet audzis Lovelā, Masačūsetsas štatā. Viņa vecāki ir cēlušies no Sentlūsijas.
Karjera
Pēc labas vidusskolu basketbola karjeras T. Manns nokļuva Floridas Štata Universitātē, kur nospēlēja visas četras augstskolu basketbola sezonas.
2019. gada NBA draftā Losandželosas "Clippers" viņu izvēlējās otrajā kārtā ar kopējo 48. numuru. Spēlēja 2019. gada NBA Vasaras līgā un pēc tās noslēdza līgumu ar "Clippers". Pirmajā NBA sezonā pārstāvēja arī "Clippers" G Līgas komandu Agua Caliente Clippers, taču otrajā sezonā nostiprinājās kā stabils spēlētājs galevanās komandas rotācijā. 2020. gada izslēgšanas spēlēs T. Manns nospēlēja izšķirīgu lomu, "Clippers" pirmo reizi vēsturē sasniedzot Rietumu konferences finālu: tieši viņa gūtie 39 punkti 6. spēlē pret Jūtas "Jazz", kad traumas dēļ nevarēja spēlēt komandas līderis Kavai Leonards, palīdzēja gūt izšķirīgo uzvaru ar 131–119 un sērijā 4–2.
Viškeri
Viškeri ir ciems Maltas pagastā, Rēzeknes novadā. Atrodas 264 km attālumā no Rīgas.
Kupjanska
Kupjanska ir pilsēta Harkivas apgabalā Ukrainas austrumos. Izvietojusies apgabala austrumos Oskilas upes krastos 124 km no apgabala centra Harkivas. Kupjanskas rajona centrs. Kupjanskas pilsētas padomei pakļauti Kivšarivkas un Kupjanskas-Vuzlovijas pilsētciemati (kopā 58 096 iedzīvotāji (2012) ).
Mūsdienās Kupjanska ir ievērojams dzelzceļa mezgls, vairāki pārtikas, būvmateriālu rūpniecības un masīnbūves uzņēmumi.
Vēsture
Apdzīvotā vieta dibināta 1655. gadā kā Kupjankas vai Kupčinkas sloboda. 1685. gadā minēta kā Izjumas kazaku pulka pilsēta. 1773. gadā Kupjanskā dzīvoja 3578 iedzīvotāji, bet 1779. gadā tai piešķirtas pilnvērtīgas pilsētas tiesības. 1895. gadā gar Kupjansku tika izbūvētas Balašovas—Kupjanskas—Harkivas un Harkivas—Lisičanskas dzelzceļa līnijas un 7 verstis no pilsētas tika izbūvēts dzelzceļa mezgls. 1941. gadā, pēc Kijivas (septembrī) un Harkivas (oktobrī) zaudēšanas vācu karaspēkam, Kupjanska no oktobra līdz jūnijam bija Ukrainas PSR valdības rezidence. Krievijas 2022. gada iebrukuma laikā Kupjanska bija svarīgs krievu okupācijas spēku militārās loģistikas centrs Ukrainas austrumos, ko Ukrainas armija atguva 2022. gada 10. septembrī.
Prism
Prism (stilizēts kā PRISM) ir amerikāņu ierakstu mākslinieces Keitijas Perijas ceturtais studijas albums, kas tika izdots.
Perija albuma ierakstīšanu uzsāka 2012. gada novembrī, vēlāk pārtrauca ierakstu sesiju, lai koncentrētos privātajai dzīvei, 2013. gada martā mūziķe atsāka un tā paša gada jūlijā arī pabeidza albuma ierakstu. Albuma vadošais singls ir 2013. gada augustā izdotais Roar.
Arturo Pomars
Arturo Pomars (es; dzimis Palmā, miris ) bija Spānijas starptautiskais lielmeistars šahā (1962).
Biogrāfija
Bērnībā bijis pazīstams kā šaha brīnumbērns. 1944. gadā Hihonā šaha turnīrā trīspadsmit gadu vecumā nospēlējis neizšķirti ar toreizējo Pasaules šaha čempionu Aleksandru Aļehinu. Aļehinam šajā turnīrā tas bijis vienīgais zaudētais puspunkts, bet Pomara neizšķirts vēl joprojām paliek šaha rekordu sarakstā kā jaunākā šahista nezaudētā cīņa pret Pasaules čempionu klasiskajā laika kontrolē.
1940. gadu beigās kļuvis par vienu spēcīgākajiem Spānijas šahistiem. Septiņas reizes uzvarējis Spānijas šaha čempionātos (1946, 1950, 1957, 1958, 1959, 1962, 1966), kā arī četras reizes bijis otrais šajos čempionātos (1951, 1956, 1964, 1969). Daudzu starptautisko šaha turnīru laureāts. 1962. gadā piedalījies Pasaules šaha čempiona nosaukuma izcīņas cikla starpzonu turnīrā Stokholmā, kurā palicis 11. vietā. Par panākumiem turnīros FIDE 1950. gadā Pomaram kā vienam no pirmajiem piešķīrusi starptautiskā meistara (IM), bet 1962. gadā - starptautiskā lielmeistara (GM) nosaukumu. Bijis pirmais Spānijas šahists, kas kļuvis par šaha lielmeistaru.
Sekmīgi pārstāvējis Spānijas komandu lielākajos komandu šaha turnīros:
Rabova
Rabova var būt:
Ričards Linkleters
Ričards Sjuarts Linkleters (en, dzimis ) ir amerikāņu kinorežisors un scenārists. Popularitāti iemantojis ar komēdiju "Reibumā un neziņā" (1993), romantisko drāmu Before Sunrise (1995), rotoskopiski veidoto animācijas filmu Waking Life (2001), muzikālo komēdiju "Roka skola" (2003), filmas Before Sunrise turpinājumiem Before Sunset (2004) un "Pirms pusnakts" (2013), rotoskopisko animācijas zinātniskās fantastikas trilleri A Scanner Darkly (2006) un ar drāmu "Puikas gadi" (2014), par kuru 2014. gadā viņš saņēma Zelta globusa balvas nominācijās "Labākais režisors" un "Labākā filma". Ar šo filmu viņš arī ir izvirzīts 87. Kinoakadēmijas balvai nominācijā "Labākais režisors".
LGBT politiķi
LGBT politiķi joprojām ir retums vairumā pasaules valstu. Valstīs, kur vēl neviens politiķis nav atklāti atzinis savu no vairākuma atšķirīgo seksuālo orientāciju, "pirmajam" to izdarīt vienmēr ir vissarežģītāk. LGBT politiķu atklātībai un redzamībai vienmēr nozīmīga loma citu homoseksuāli, biseksuālu vai transseksuāli cilvēku publiskai redzamībai.
Hārvijs Milks
Viens no uzskatāmākajiem piemēriem ir Hārvijs Milks, kurš bija pirmais atklātais homoseksuālais politiķis, kurš jebkad ticis ievēlēts kādā Kalifornijas štata publiskā amatā. Īpaši redzams viņš bija 20. gadsimta 70. gados — laikā, kad Rietumu pasaulē LGBT kopienā noritēja pretestības kustība. Milks, neslēpdams savu seksuālo orientāciju, veicināja LGBT cilvēkus vairs neklusēt par savu seksualitāti. 1978. gadā viņš tika nogalināts kopā ar toreizējo Sanfrancisko mēru Džordžu Moskoni, bet tas tikai pastiprināja viņa aizsākto kustību. Tā rezultātā tūkstošiem cilvēku atklāja savu no vairākuma atšķirīgo seksuālo orientāciju.
Ēriks Lazdiņš
Ēriks Lazdiņš (, Rīga -, Rīga) bija Latvijas mākslinieks un šaha problēmists.
Biogrāfija
1930. gados vadījis šaha nodaļu mēnešrakstā "Radio Abonents" un Latvijas pretalkohola biedrības žurnālā "Saule". Bijis arī aktīvs šaha dzīves organizators - 1938. gadā ievēlēts par Latvijas Šaha savienības matzini. Jaunībā piedalījies arī Latvijas šaha turnīros, taču bez lielām sekmēm. Pēc Otrā pasaules kara pilnībā veltījis savus spēkus šaha kompozīcijai. No 1931. gada publicējis vairāk nekā 150 šaha kompozīcijas (pārsvarā divvilčus), no kuriem 60 ir saņēmuši atzinības, tajā skaitā 10 - pirmās godalgas. PSRS sporta meistars šaha kompozīcijā kopš 1956. gada. PSRS vicečempions divvilču grupā 1956. gadā. Latvijas čempions divvilču grupā (1955, 1959). Kopā ar Latvijas izlasi uzvarējis PSRS 1. komandu čempionātā šaha kompozīcijā 1956./1957. gadā. Lazdiņa šaha uzdevumu kompozīcijas ietvertas arī FIDE albumos. Pēc profesijas mākslinieks. Bijis autors apmēram 14 žurnāla "Šahs" vāku noformējumiem.
Sems Elerdaiss
Sems Elerdaiss (en, dzimis ) ir Anglijas futbola treneris un bijušais futbolists. Spēlēja aizsarga pozīcijā.
Savā 21 gadu ilgajā spēlētāja karjerā Elerdaiss lielāko daļu spēlēja Anglijas futbola līgu komandās.
Liepājas aizstāvēšana (1919)
Priekšvēsture
Kad 9. oktobra vakarā pulkvedis-leitnants O. Dankers saņēma informāciju par Rietumkrievijas armijas uzbrukumu Rīgai, viņš pavēlēja pārtraukt dzelzceļa satiksmi posmā Liepāja – Laņģi un organizēt dzelzceļa sliežu noārdīšanu trīs punktos Liepājas apkārtnē. 30. oktobrī garnizona rīcībā nonāca Liepājas dzelzceļa darbnīcās uzbūvētais bruņotais vilciens “Kalpaks”, bruņots ar britu karakuģim noņemtu 12 mārciņu flotes lielgabalu un diviem rokas ložmetējiem. 2. novembrī Liepājā un Lejaskurzemē izsludināja aplenkuma stāvokli, pamatojot to Plēves grupas, kurā bija ap 3000 karavīru, pārvietošanos pie Liepājas robežām. Angļu eskadras komandieris paziņoja, ka militāri atbalstīs Liepājas garnizonu.
Norise
3. novembrī Rietumkrievijas armijas bruņotais vilciens no dzelzceļa līnijas Liepāja—Vaiņode pie Dubeņu stacijas apšaudīja Latvijas armijas jātnieku vienību un Grobiņas pilsētu. Grobiņas apriņķa komandanta komanda ar kauju atkāpās uz Liepāju. 4. novembrī Plēves grupas karavīri, kurus atbalstīja bruņotais vilciens, smagie un vieglie lielgabali, ložmetēji un aeroplāns, uzbruka gar Grobiņas šoseju. Uzbrukumu izdevās atsist ar britu karakuģu lielgabalu uguns atbalstu. Šajā kaujā krita Latvijas armijas bruņu vilciena „Kalpaks” komandieris virsleitnants Alfrēds Kļestrovs. Latvijas armija sašāva uzbrucēju aeroplānu, kas nokrita vācu kontrolētajā teritorijā. 5. novembrī pārspēka priekšā Aizputes garnizons atkāpās Pāvilostas virzienā. Aizputes apriņķa apsardzības priekšnieka pārvaldes karavīri, komandantūras karavīri un policisti no Pāvilostas ar kuģi 6. novembrī ieradās Liepājā. Turpmākajās dienās norisinājās tikai nelielas sadursmes, bermontiešu artilērija apšaudīja Kara ostas fortus un tajos izvietojušos pilsētas aizstāvjus.
14. novembra rītā bermontieši atkārtoja uzbrukumu Liepājai un viņiem izdevās šķērsot Tosmares ezeru un ieņemt Ziemeļu fortus, pietuvoties Vidus fortiem un aplenkt Dienvidu fortus, iegūt savā kontrolē Saules muižu. Liepājas garnizona vienības, sākot no Ziemeļu forta apvidus, spēja pāriet pretuzbrukumā. Bruņotais vilciens “Kalpaks” palīdzēja padzīt pretinieku no Saules muižas, angļu karakuģu artilērijas uguns atbalstīja cīņu Vidus forta rajonā. Ilgāku laiku prasīja bermontiešu padzīšana no Dienvidu fortu rajona, kur kādā saspridzinātā pulveru pagrabā, esot aplenkumā, visu kaujas laiku pretestību ienaidniekam bija izrādīja 20 karavīru liela grupa. Plkst. 13.00 Liepājas aizstāvjiem izdevās atgūt savas iepriekš ieņemtās pozīcijas un ienaidnieks atkāpās Durbes—Gaviezes virzienā.
Sekas
Pēc sakāves pie Liepājas 17. novembrī ģenerālis Valters fon Eberharts uzņēmās Rietumkrievijas armijas vadību Bermonta-Avalova vietā. Vācieši plānoja līdz Sabiedroto valstu Nisela misijas atbraukšanai atsist Latvijas armijas uzbrukumu Jelgavai un panākt sev izdevīgākus nosacījumus pamiera sarunās.
Birži (Salas pagasts)
Birži ir apdzīvota vieta Jēkabpils novada Salas pagastā. Izvietojusies Ziemeļsusējas pietekas Podvāzes krastos autoceļu P72 un P75 krustojumā 12 km no pagasta centra Salas, 13,5 km no novada centra Jēkabpils un 144 km no Rīgas.
Apdzīvotā vieta izveidojusies pie bijušās Biržu muižas (Groß-Buschhof) centra nozīmīgu ceļu krustojumā. Līdz 1949. gadam bija Biržu pagasta (vēlāk, līdz 1975. gadam — Biržu ciema) centrs. Par lielāku apdzīvoto vietu Birži izveidojušies pēckara gados. Biržos atrodas pamatskola, Biržu internātpamatskola, kultūras nams, bibliotēka, viesu nams, luterāņu baznīca. Apskates objekti ir bijušās Biržu mācītājmuižas dzīvojamās un saimnieciskās ēkas, tajā skaitā ūdensdzirnavas. 1,5 km uz austrumiem no ciema atrodas Biržu lidlauks, kurā ierīkota rallijkrosa trase.
Tebras
Tebras ir ciems Dienvidkurzemes novada Kazdangas pagastā. Atrodas pagasta rietumu daļā 12 km no pagasta centra Kazdangas, 44 km no novada centra Grobiņas un 182 km no Rīgas.
Apdzīvotā vieta atrodas pie autoceļa P115.
ELVO
ELVO (gr; Elliniki Viomihania Ohimaton) ir Grieķijas transportlīdzekļu ražotājs, kas atrodas Salonikos. Uzņēmums tika dibināts 1972. gadā ar nosaukumu Steyr Hellas un savu pašreizējo nosaukumu ieguva 1987. gadā. Tas galvenokārt ražo autobusus, kravas automašīnas, militāros transportlīdzekļus.
2021. gada 14. februārī uzņēmumu iegādājās Izraēlas konsorcijs.
Gailīšu strauts
Gailīšu strauts var būt:
Roberts Vons
Roberts Frānsiss Vons (en; dzimis, miris ) bija amerikāņu teātra, televīzijas un kinoaktieris. Piedalījies tādās filmās kā Džona Stērdžisa 1960. gada filmā "Lieliskais septiņnieks", Pītera Jeitsa 1968. gada filmā Bullitt un Ričarda Lestera 1983. gada filmā "Supermens 3".
Dedums
Dedums (arī Dedumupe, augštecē - Rušupīte) ir Gaujas kreisā krasta pieteka Valmieras novadā.
Izteka no Tiepeles ezera. Tek rietumu virzienā. Lielākā pieteka - Atpiļu grāvis upes augštecē. Ietek Gaujā pie Pūpoliem 1 dabas lieguma Ziemeļgauja teritorijā. Upi šķērso valsts autoceļš V233 (Slāži – Trikāta – Miega), kā arī dzelzceļa līnija Rīga—Lugaži. Bez Pūpoliem netālu no upes atrodas Gaujaslāči.
Jelgavas Svētā Nikolaja luterāņu baznīca
Vēsture
Otrā pasaules kara 1944. gada kaujā par Jelgavu baznīca izpostīta un atjaunota netika. Drupas nojauktas 1954. gadā, un vēlāk baznīca bijušajā vietā uzcelta tipveida dzīvojamā apbūve.
Višku stacija
Višku stacija ir ciems Višķu pagastā, Augšdaugavas novadā. Atrodas 225 km attālumā no Rīgas.
Ciema apkārtnē atrodas Luknas ezers.
Fudzjaņa
Fudzjaņas province (zh, ) ir viena no Ķīnas 22 provincēm. Province atrodas Ķīnas dienvidaustrumos un robežojas ar trijām citām provincēm — Guandunu, Dzjansji un Džedzjanu. Provinci no Taivānas salas atdala Taivānas šaurums. Provinces administratīvais centrs un lielākā pilsēta ir Fudžou. 2010. gadā Fudzjaņas provincē dzīvoja 36,9 miljoni iedzīvotāju, no kuriem 98% bija haņi, bet 1% — še.
Otrie Mežvidi
Otrie Mežvidi (ltg) vai Mežavidu muiža (Mežavydu muiža) ir ciems Kārsavas novada Mežvidu pagastā. Izvietojies pagasta ziemeļdaļā Šņitkas krastā starp Kārsavas—Daugavpils dzelzceļu un autoceļu A13 8,5 km no pagasta centra Mežvidiem, 10 km no novada centra Kārsavas un 270 km no Rīgas. Otrajos Mežvidos bibliotēka un veikals. Apdzīvotā vieta izveidojusies ap bijušās Mežavidu muižas (Meżawydy) centru, izaugusi pēckara gados kā padomju saimniecības «Mežvidi» ciemats. Muižas parks ir vietējas nozīmes kultūrvēstures piemineklis.
Biķernieki (Salas pagasts)
Biķernieki ir ciems Jēkabpils novada Salas pagastā. Atrodas pagasta dienvidaustrumos 15,2 km no pagasta centra Salas, 15,4 km no novada centra Jēkabpils un 159,3 km no Rīgas.
Žilija Dikurno
Žilija Dikurno (fr) ir franču kinorežisore un scenāriste.
Dikurno veido filmas ķermeņa šausmu žanrā. Viņas pirmā režisētā filma bija "Miesa" (2016), kas Kannu kinofestivālā saņēma FIPRESCI balvu. Žurnāls Rolling Stone filmu "Miesa" nodēvēja par vienu no desmitgades labākajām šausmu filmām. Par filmu "Titāns" (2021) viņa 2021. gada Kannu kinofestivālā saņēma festivāla galveno balvu — Zelta palmas zaru. Dikurno ir otrā sieviete pēc Džeinas Kempiones, kas saņēmusi šo balvu. Dikurno tika nominēta arī BAFTA kino balvai kategorijā "Labākā režisore".